沈詩鈞

沈詩鈞係香港最細個嘅大學生，響2007年入香港浸會大學數學系，計劃響5年之內攞學士同碩士學位 。由於佢響九歲就入到大學，因此有「神童」嘅稱號 。2017年，佢以18歲之齡，喺美國著名大學、加州大學洛杉機分校數學系擔任客席助理教授，任期三年。

學歷同成績 
讀完小一後跳級上中六。
2007年：
英國高級程度會考考獲 2A1B
英國 Advanced Extension Award 數學試中攞到 merit
考咗 8 科英國普通文憑考試
佢無申請英國任何大學，而且因為太細個，香港大學、香港中文大學同香港科技大學最多淨係畀佢做附讀生。
沈詩鈞響2007年8月24號獲香港浸會大學取錄做數學系學生，計劃響 5 年內攞學士同碩士學位。
2011年：
完成數學理學士同數學哲學碩士雙學位課程，以二等高級榮譽畢業。
去美國德州農工大學以訪問學人身份做研究，並攻讀博士學位課程。

屋企 
沈詩鈞嘅阿爸係印尼華僑，阿媽係香港人。

而佢阿哥沈怡謀14 歲已經入讀牛津大學。沈怡謀小學響番禺會所華仁小學畢業，中學升讀香港華仁書院，成績一般，全級考六十幾名，完成中一後轉去英基學校 Island School，而中一之前冇跳級 。雖然佢英國高考攞全A，但係好多外國大學批評英國高考「派A」。

神童
香港人